Borreiros, Gondomar

San Martiño de Borreiros é unha parroquia que se localiza no concello pontevedrés de Gondomar na comarca de Vigo. Segundo o IGE, no 2014, tiña 1.254 habitantes (666 mulleres e 588 homes), distribuídos en 20 entidades de poboación, o que supón un aumento en relación ao ano 1999 cando tiña 1.047 habitantes. O lugar de cabeceira, onde está a igrexa e o centro cultural, é San Martiño. Eclesiasticamente, pertence ao arciprestado de Miñor.

 Historia 
A primeira referencia escrita data do 1170, onde o rei Fernando II de León doa ó Bispo de Tui a igrexa de San Martiño de Borreyros. Neste documento, sinala os seus longos límites. E outra referencia data de 1409, onde Lorenzo Canes de Cadaval, escudeiro morador en terra da Louriña, fai doazón ó Mosteiro de Oia, a metade do Coto de Borreyros coas súas casas, as súas herdades, as súas viñas, as súas devesas etc. Durante tempo, a parroquia de Santa Cristina da Ramallosa (Baiona), pertenceu a ela ata que se independizou.Miñor, Arciprestados de Tui-Vigo, Delegación diocesana de patrimonio (2008).

 Patrimonio 
Pola parroquia discorre o río Miñor. Posúe unha capela, chamada Capela da Xunqueira que data do ano 1723 (segundo a inscrición que hai no arco da entrada).

No monte veciñal atópase un poboado castrexo da idade de ferro, o castro da Pedra Moura. Ten parapetos defensivos, e desde el vese o Val Miñor e a ría de Vigo. Está en terreos propiedade da Comunidade de Montes.

Na parroquia tamén se encontra a Fraga de Oliveira, que está situada entre as parroquias de Borreiros, Belesar e Donas no contorno do río da Groba, aínda que os sendeiros que están dentro do sendeiro da Grela, están sen sinalizar e abandonados.

 Festas 
 Santo Antonio de Padua: 13 de xuño (na capela da Virxe da Luz Xunqueira).
 Virxe da Luz: 8 de setembro (na capela da Virxe da Luz Xunqueira).
 San Martiño: 11 de novembro.

 Galería de imaxes 

 Lugares e parroquias 
 Lugares de Borreiros 

 Parroquias de Gondomar 

 Notas 

 Véxase tamén 
 Outros artigos 
 Lugares de Gondomar
 Ligazóns externas 
 San Martiño de Borreiros Diocese de Tui-Vigo.

Categoría:Parroquias de Gondomar
Categoría:Parroquias de Galicia baixo a advocación de Martiño de Tours